Iruñeko autobus geltokia

Iruñea Euskal Herriko Nafarroa Garaiko autobus geltoki bat da, Iruñea udalerriko Bigarren Zabalgunean kokatuta dagoena.

Geltokia 2007ko azaroaren 9an ireki zen, autobus geltoki zaharra ordezkatuz.

 Egoera 
Yanguas Miranda kalean dago, Iruñeko Bigarren Zabalgunean eta Iruñeko Ziudadelaren alboan. BI sarrera ditu, bat Bakearen plazan eta beste bat Nafarroako Foruen plazan.

 Sarbideak 

  Yanguas Miranda kalea
  Bake enparantza
  Foruen enparantza

 Historia 

 Geltoki zaharra 

Iruñeko autobus geltoki zaharra, Oliveto kondearen etorbidea kokatzen zen. 1930eko hamarkadan eraikia, Espainia mailan autobusak eta autobusean joateko txartelak ateratzeko txarteldegiak eraikin berean bildu zituen lehen hiria izan zen Iruñea. Geltokia altxatu zen orubeak 4.900 metro karratu zituen guztira, eta geltokiaren eraikuntza errentagarria egiteko, etxebizitzak altxatu ziren orubearen alboetan. Horrela, autobus geltokia, orubearen erdigunean eraiki zen, etxebizitzen utzitako patioan alegia.

Geltokiaren eraikuntzan 175.000 pezeta gastatu ziren, eta 1934ko azaroaren 17an zabaldu zuten.

 Geltoki berria 
1990eko hamarkada hasieran Iruñeko udalak geltoki berri baterako proiektuaren prestaketa hasi zuen, eta ideia lehiaketa bat antolatu zuen, Yanguas eta Miranda kalean eraiki beharko zen geltoki berrirako diseinua aukeratu nahiean. 2004ean lehiaketa hartan irabazle irtendako proiektuaren behin betiko diseinua erabaki zen. Eraikitze lanak 2005. urteko uztailaren 20ean hasi ziren. Geltokiaren diseinuaren proiektua 2006ko martxoan aldatu behar izan zuten, orubean aurkituriko aztarna arkeologikoak zirela eta.

Proiektuaren azken aldaketa horrek, geltokiaren eraikuntza garestitu zuen eta guztira 38 milioi euroko inbertsioa egingo da. Guztira lurpeko hiru solairu eraikiko dira. Lurpeko bi solairu, autobus geltokiaren ihardueretarako izango dira, hau da, autobusen joan-etorrietarako. Hirugarren solairuan, autoentzako aparkaleku bat egokituko da, guztira 598 kotxerentzako edukiera duena. 2006ko martxoan proiektua aldatzean, aparkalekua handitu zen.

Geltokia 2007ko azaroaren 9an inauguratu zen. Geltokia Azysa eraikuntza enpresa nafarrak eraiki du.

 Geltokia 
Lurpeko geltoki berriak guztira hiru solairu dauzka. Kanpoaldean lurpean geltoki bat dagoela adierazten duen bakarra, autobus eta kotxeen sartu irtenerako eraiki den arrapal da. 35 000 metro karratuko gune berdeen azpian eraikia, geltokiak 28 autobusentzako nasak dauzka (behar izanez gero beste 24 autobusentzako tokia dagoelarik). Autobusentzako dartsena honen berezitasun nagusia daukan forma biribila da.

Geltokiak dituen baliabideen artean, aire girotudun itxaron gela, eta bidaitxartelak ateratzeko 18 leihatila, informazio bulegoa, autobusen joan-etorria adierazten duten pantaila elektronikoak, kontsigna automatikoa eta taxi eta autoentzako lurpeko aparkalekua dira aipagarri. Horrez gain, geltokiarekin batera, merkatal-gune txiki bat eraiki da, guztira 18 denda eta bi jatetxerekin, merkatal-gune honek sarbide zuzena dauka kanpoaldetik.

Geltokiak trafikoa kontrolatzeko zentrua dauka, segurtasun kamerak eta segurtasun arduradunak eguneko 24 orduetan, orain arte geltoki zaharrean gertatu ez bezala. Lurpeko aparkalekuak 17 000 metro karratuko azalera dauka, eta guztira 400 kotxerentzako edukiera dago. Kanpoaldea eta aparkalekua (-3 solairuan kokatua) zuzenean komunikatzen dituen igogailu bat eraiki da.

 Eragileak 
Geltokiak 18 eragilearen zerbitzu erregularrak hartzen ditu. Hauek dira:

 Alsa (Conda, La Tafallesa)
 Autobuses Jimenez Sur
 Autocares Rio Irati-Artieda
 Bilman Bus
 EDSA
 Hermanos Arriaga
 Interbus
 La Baztanesa
 La Burundesa
 La Estellesa
 La Muguiroarra
 La Pamplonesa
 La Union
 La Veloz Sangüesina
 Leizaran Mariezcurrena
 MonBus
 PLM
 PESA

 Konpainiak eta Helmugak 

 Nafarroako Hiriarteko Garraioa 

 Araba Bus 

 Bertzeak 
+EnpresaJatorriaHelmugaBertze geldialdiakErf.Autocares Rio Irati-ArtiedaIruñeaJaurrietaOrreagaAutocares Rio Irati-ArtiedaIruñeaEugiZubiriBilman BusIrunLa Manga del Mar MenorDonostia, Teruel, Valentzia, Benidorm, Alicante, Murtzia, Santa Pola, Guardamar, Torrevieja, Campoamor, San Pedro del Pinatar, Santiago de la Ribera, Los AlcázaresCondaIruñeaLodosaCondaIruñeaMilagroCondaIruñeaOtsagabiaCondaIruñeaOrbaizetaCondaIruñeaIrunberriCondaIruñeaTuteraCondaIruñeaFiteroCondaIruñeaGarraioaren HiriaCondaIruñeaDonostiaCondaIruñeaZaragozaCondaDonostiaCastelló de la PlanaIruñeaCondaDonostiaSalouIruñeaCondaDonostiaBartzelonaIruñea, ZaragozaCondaIruñeaDonibane GaraziLuzaideCondaIruñeaBaionaDonibane GaraziCondaIruñeaLourdesPaue, TarbeEDSAIruñeaEibarSoraluze, Bergara, Zumarraga, Beasain, Lazkao, Lakuntza, Uharte Arakil, Irurtzun, BerriobeitiLa BaztanesaIruñeaErratzuElizondoLa BaztanesaIruñeaDonostiaOronoz-Mugairi, Doneztebe, IrunLa BurundesaIruñeaGasteizLa BurundesaIruñeaBilboLa BurundesaIruñeaDonostiaLesaka, IrunLa BurundesaIruñeaUbarmin KlinikaLa BurundesaIruñeaSantanderLa BurundesaIruñeaZarautzOrioLa BurundesaIruñeaAltsasuEtxarri Aranatz, Arbizu, Lakuntza, Uharte Arakil, IrurtzunLa BurundesaIruñeaJakaLa EstellesaIruñeaLogroñoLizarra, GaresLa EstellesaIruñeaAzagraLizarra, KalagorriLa EstellesaIruñeaSartagudaLizarraLa MugiroarraIruñeaAldatzLekunberriLa PamplonesaIruñeaBidaurretaEtxauri, Ororbia, AsiainLa PamplonesaIruñeaArraizko bentakUltzamaLa TafallesaIruñeaUztarrozeZangozaLa Veloz SangüesinaIruñeaZangozaLa Veloz SangüesinaIruñeaKasedaZangozaLeizaran MariezcurrenaIruñeaDoneztebeLeitzaPLMIruñeaMadrilLogroñoPLMIruñeaJaenLizarra, Logroño, MadrilMonBusIrunBartzelonaDonostia, Tolosa, Iruñea, Tutera, Alfajarin, LleidaMonBusIrunSalouDonostia, Andoain, Iruñea, Tutera, Alfajarin, Lleida, TarragonaUnion IvkoniLisboaSofiaGasteiz, Donostia, Bordele, Tolosa, Montpelhièr, Marseilla, Padua

 Irudiak 

 Erreferentziak 

 Ikus gainera 
 Nafarroako Hiriarteko Garraioa
 Eskualdeko Hiri Garraioa

 Kanpo estekak 
 Iruñeko autobus geltokiaren webgune ofiziala

Kategoria:Euskal Herriko autobus geltokiak
Kategoria:Iruñeko garraioa
Kategoria:Iruñeko Bigarren Zabalguneko eraikinak
Kategoria:2007an amaitutako eraikinak
Kategoria:Nafarroako autobus geltokiak
Kategoria:Nafarroako Hiriarteko Garraioko geltokiak